In Christi nomine. Hæc [est] carta donationis quam dedit dunna Dierna de Berziaco castro, mulier dunni Artaldi, moriens, pro anima sua, monasterio Cluniacensi, tempore dunni Hugonis abbatis, cum prioratum teneret frater Geraldus. In primis de alodo suo mansum Sancti Sulpicii. Deinde donavit et vuerpivit Deo et sanctis apostolis ejus Petro et Paulo, et fratribus Cluniacensibus capturas garbarum quas servientes ejus tempore messis capiebant, nominatim in manso Curciaci, receptum unum totum ex integro, excepto beneficio dunni Udolrici Belgi. Hæc omnia ubicumque capiebant deinceps concedit et remittit, et ut hæc carta perpetuo stabilis et inconvulsa perseveret, firmaverunt eam et auctorizaverunt testes subscripti: ipse dunnus Artaldus, cum uxore sua et filio suo Hugone. S. Wigo. S. Otto. S. Joscerannus. S. Arleius. S. Siguinus. S. Wichardus.